CELEX: 32021D0270
Language: et
Date: 2021-01-25 00:00:00
Title: Nõukogu otsus (EL) 2021/270, 25. jaanuar 2021, ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepingu liidu nimel sõlmimise kohta

22.2.2021   
               
               
                  ET
               
               
                  Euroopa Liidu Teataja
               
               
                  L 61/1
               
            
         NÕUKOGU OTSUS (EL) 2021/270,
         25. jaanuar 2021,
         ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepingu liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37,
         võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ning artikleid 207 ja 209 koostoimes artikli 218 lõike 6 teise lõigu punktiga a, artikli 218 lõikega 7 ja artikli 218 lõike 8 teise lõiguga,
         võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Otsuse (EL) 2018/104 (2) kohaselt kirjutati 24. novembril 2017. aastal alla ühelt poolt Euroopa Liidu ja Euroopa Aatomienergiaühendus ning nende liikmesriikide ja teiselt poolt Armeenia Vabariigi vahelisele ulatuslikule ja laiendatud partnerluslepingule („leping“), eeldusel et see hiljem sõlmitakse.
                  
               
                     (2)
                  
                  
                     Lepinguga suurendatakse märgatavalt liidu poliitilist ja majanduslikku kohalolekut Lõuna-Kaukaasias. Lisaks tugevdatakse lepinguga poliitilist dialoogi ja parandatakse koostööd paljudes valdkondades eesmärgiga muuta kahepoolsed suhted Armeenia Vabariigiga tulemuslikumaks.
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vaheline ulatuslik ja laiendatud partnerlusleping kiidetakse liidu nimel heaks (3).
         
         
            Artikkel 2
            Nõukogu eesistuja annab liidu nimel hoiule lepingu artikli 385 lõikes 1 sätestatud heakskiitmiskirja (4).
         
         
            Artikkel 3
            
               1.   Lepingu artikli 240 kohaldamisel kiidab komisjon liidu nimel heaks geograafiliste tähiste allkomitee otsustega lepingusse tehtavad muudatused. Kui huvitatud isikud ei jõua kokkuleppele teatava geograafilise tähise kohta esitatud vastuväidete tõttu, võtab komisjon vastu seisukoha määruse (EL) nr 1151/2012 (5) artikliga 57 kehtestatud korras.
            
            
               2.   Lepingu artikli 270 lõike 2 esimese lause kohaldamisel antakse komisjonile õigus kiita heaks liidu seisukoht lepingu XI lisa muutmise suhtes.
               Lepingu artikli 270 lõike 2 teise lause kohaldamisel antakse komisjonile õigus esitada vastuväiteid XI lisa muutmise või parandamise suhtes, kui Armeenia Vabariik on esitanud sellise ettepaneku.
            
         
         
            Artikkel 4
            
               1.   Lepingu V jaotise 9. peatüki 3. alljao „Geograafilised tähised“ kohaselt kaitstud nime võib kasutada iga ettevõtja, kes turustab vastavate tootekirjeldustega kooskõlas olevaid põllumajandustooteid, toitu, veine, aromatiseeritud veine või kangeid alkohoolseid jooke.
            
            
               2.   Lepingu artikli 301 kohaselt tagavad liikmesriigid ja liidu institutsioonid lepingu artiklitega 297–300 ettenähtud kaitse, olenemata sellest, kas huvitatud isik on seda taotlenud.
            
         
         
            Artikkel 5
            Lepingut ei käsitata viisil, mis võimaldaks sellest tulenevatele õigustele või kohustustele otseselt tugineda liidu või liikmesriikide kohtutes.
         
         
            Artikkel 6
            Käesolev otsus jõustub selle vastuvõtmise päeval.
         
         
            Brüssel, 25. jaanuar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  4. juuli 2018. aasta nõusolek (Euroopa Liidu Teatajas seni avaldamata).
         
            (2)  Nõukogu 20. novembri 2017. aasta otsus (EL) 2018/104 ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Armeenia Vabariigi vahelise ulatusliku ja laiendatud partnerluslepingu liidu nimel allkirjastamise ja selle ajutise kohaldamise kohta (ELT L 23, 26.1.2018, lk 1).
         
            (3)  Leping on avaldatud ELTs L 23, 26.1.2018, lk 4, koos allkirjastamise otsusega.
         
            (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.
         
            (5)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).